Debby Ryan

Deborah Ann “Debby” Ryan (s. 13. toukokuuta 1993 Huntsville, Alabama, Yhdysvallat) on yhdysvaltalainen näyttelijä ja laulaja. Hänet tunnetaan parhaiten pääroolistaan Disney Channelin tilannekomediassa Jessie, sekä Bailey Pickettin roolista Viiden tähden merielämää -sarjassa. == Varhaiselämä == Debby Ryan syntyi Alabaman Huntsvillessä. Hän esiintyi lapsena useissa teatteriryhmissä sekä kykykilpailuissa. Ryanin isä työskenteli armeijassa, minkä vuoksi perhe muutti Debbyn varhaislapsuuden ajan ympäri Eurooppaa. Hän asui Saksassa 10-vuotiaaksi asti ja osaa saksaa hyvin. Perhe palasi Yhdysvaltoihin vuonna 2003, jonka jälkeen Ryan varttui Texasissa. Hänellä on vanhempi veli Chase. Ryan on kertonut olleensa koulukiusattu, koska oli omien sanojensa mukaan ”nörtti” ja kuului koulunsa shakkikerhoon. == Ura == === Näyttelijänä === Debby Ryan on näytellyt seitsemänvuotiaasta lähtien ja esiintyi aluksi teatterissa. Varhaisteininä hän alkoi esiintyä useissa televisiomainoksissa. Vuonna 2007 Ryan sai roolin suoraan DVD:lle tehdystä lastenohjelmasta Barney ja ystävät. Seuraavana vuonna hän esiintyi Ice Cuben tähdittämässä elokuvassa The Longshots. Ryanin läpimurto tapahtui Bailey Pickettin roolin myötä Disney Channelin tilannekomediasarjassa Viiden tähden merielämää. Sarjaa tehtiin kolmen tuotantokauden verran vuosina 2008–2011. Vuonna 2009 Ryan vieraili Hannah Montanassa ja Waverly Placen velhot -sarjassa Bailey Pickettinä. Vuonna 2010 Ryan tähditti Disney Channelin 16 Wishes -elokuvaa, joka sai hyvät arvostelut. Ryan oli roolistaan Young Artist -ehdokkaana. Seuraavaksi hänet nähtiin samana vuonna ilmestyneessä draamaelokuvassa What If.... Vuodesta 2011 lähtien Ryan näytteli nimiosaa Jessie Prescottina yksinomaan hänelle tehdyssä Disney Channelin tilannekomediasarjassa Jessie. Ryan siirtyi kohti aikuisrooleja vieraillessaan draamasarjassa Rakkauden anatomia, jossa hän näytteli huumeriippuvaista nuorta naista. Kun Jessie päättyi vuonna 2015, Ryan sai sivuroolin NBC:n poliisisarjasta The Mysteries of Laura. Hän vieraili lisäksi Isojen tyttöjen leikit -sarjassa. Vuonna 2016 Ryan tähditti tilannekomediasarjaa Sing It!, joka julkaistiin YouTube Red-palvelun kautta. Ryan on näytellyt vuodesta 2018 alkaen pääosaa Netflix-alkuperäissarjassa Insatiable. Sarjan traileri aiheutti sosiaalisessa mediassa kohun, sillä sen katsottiin pilkkaavan ja häpäisevän ylipainoisia ihmisiä. Ilmiö tunnetaan englanninkielisellä termillä ”fat shaming”. Kohun seurauksena yli 170 tuhatta ihmistä vaati sarjan hyllyttämistä. Ryan puolusti sarjaa Twitter-sivullaan, jossa hän kertoi kamppailleensa itsekin kehonkuvansa kanssa ja toivoi ihmisten katsovan sarjan ennen sen tuomitsemista. === Laulajana === Ryan toimii vokalistina vuonna 2013 perustetussa The Never Ending -yhtyeessä. Kitaristina toimii Kyle Moore ja rumpalina Johnny Franco. The Never Endingin debyyttialbumi One julkaistiin 24. kesäkuuta 2014. Ryan on kuvaillut musiikkityylinsä olevan sekoitus folkia, indie poppia ja kantria. Ryan on musiikkimaustaan kysyttäessä haastattelussa todennut rakastavansa jazzia sekä countrymusiikkia. == Yksityiselämä == Ryan seurusteli Twenty One Pilots -yhtyeen rumpalin Josh Dunin kanssa toukokuusta 2013 syyskuuhun 2014. Hän kertoi myöhemmin suhteen Dunin kanssa olleen hyvä, mutta kokeneensa väkivaltaa aiemmassa parisuhteessaan. Vuonna 2018 Ryan ilmoitti palanneensa yhteen Dunin kanssa.https://www.smh.com.au/entertainment/tv-and-radio/debby-ryan-the- critics-are-mistaken-over-insatiable-s-body-shaming-20180816-p4zxrm.html He menivät kihloihin joulukuussa 2018 ja naimisiin joulukuussa 2019. Huhtikuussa 2016 Ryan pidätettiin Los Angelesissa rattijuopumuksesta. Pidätyshetkellä hänen syytteekseen luettiin törkeä rattijuoppous, mutta se alennettiin myöhemmin rikkomukseksi. Ryan ei kiistänyt syyllisyyttään, jolloin hänet tuomittiin kolmeksi vuodeksi koeajalle. Hänen on myös suoritettava yhdyskuntapalvelua. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2006 Barney: Let's Go to the Firehouse Barney: Let's Go to the Firehouse Teinityttö 2008 The Longshots The Longshots Edith Smith 2010 What If... What If... Kimberly “Kim” Walker 2012 Helinä-keiju ja siipien salaisuus Secret of the Wings Spike äänirooli 2014 Muppets Most Wanted Muppets Most Wanted Savana 2017 Rip Tide Rip Tide Cora Hamilton 2018 Every Day Every Day Jolene 2018 Life of the Party Life of the Party Jennifer Televisioelokuvat Vuosi Suomenkielinen nimi Alkuperäinen nimi Rooli Huom. 2010 16 Wishes 16 Wishes Abby Jensen Disney Channel Original Movie 2011 The Suite Life Movie The Suite Life Movie Bailey Pickett Disney Channel Original Movie 2012 Radio Rebel Radio Rebel Tara Disney Channel Original Movie 2013 Kristin's Christmas Past Kristin's Christmas Past Haddie Televisiosarjat Vuosi Suomenkielinen nimi Alkuperäinen nimi Rooli Jakso(t) 2006 Barney ja ystävät Barney and Friends Debby ”Rabbits/Ducks and Fish” 2008–2011 Viiden tähden merielämää Suite Life on Deck Bailey Pickett 71 jaksoa 2008 Jonas Brothers: Living the Dream Jonas Brothers: Living the Dream omana itsenään ”Hello Hollywood” 2009 Waverly Placen velhot Wizards of Waverly Place Bailey Pickett ”Cast Away (To Another Show)” 2009 Hannah Montana Hannah Montana Bailey Pickett ”Super(stitious) Girl” 2011 R. L. Stine's The Haunting Hour: The Series R. L. Stine's The Haunting Hour: The Series Stefani Howard ”Wrong Number” 2011 Rakkauden anatomia Private Practice Hayley ”The Breaking Point” 2011–2015 Jessie Jessie Jessie Prescott 98 jaksoa 2012 Zeke and Luther Zeke and Luther Courtney Mills ”There’s No Business Like Bro Business” 2012 Glades The Glades Christa Johnson ”Fountain of Youth” 2012 Austin ja Ally Austin & Ally Jessie Prescott ”Austin & Jessie & Ally All Star New Year” 2013 Onnea matkaan, Charlie! Good Luck Charlie Jessie Prescott ”Good Luck Jessie: NYC Christmas” 2014 Supersairaala Mighty Med Jade/Remix ”Guitar Superhero” 2014 Ultimate Spider-Man Ultimate Spider-Man Jessie Prescott (ääni) ”Halloween Night at the Museum” 2014 Fashion Police Fashion Police vieraileva mentori ”Debby Ryan and Jamie Chung” 2015 Isojen tyttöjen leikit Girl Meets World Aubrey ”Girl Meets Demolition” 2015–16 The Mysteries of Laura The Mysteries of Laura Lucy Diamond 2017 Daytime Divas Daytime Divas Maddie Finn 2018 Insatiable Insatiable Patricia ”Patty” Bladell 12 jaksoa Web-sarjat Vuosi Suomenkielinen nimi Alkuperäinen nimi Rooli Jakso(t) 2016 Sing It! Sing It! Holli Holiday 10 jaksoa == Diskografia == === Soolojulkaisut === Singlet * 2011: "We Ended Right" * 2011: "Made of Matches" * 2012: "We Got the Beat" === The Never Ending === EP:t * 2014: One Singlet * 2014: "Mulholland Drive" * 2015: "Secondhand" == Palkinnot == Vuosi Palkinto Kategoria Teos Lopputulos Viite 2008 Celebrity Love Awards Favorite Actress Viiden tähden merielämää 2009 Celebrity Love Awards Favorite Actress Viiden tähden merielämää 2009 Poptastic Awards Favorite Television Actress Viiden tähden merielämää 2009 Poptastic Awards Female Newcomer Viiden tähden merielämää 2010 Celebrity Love Awards Favorite Actress Viiden tähden merielämää 2010 Hollywood Teen TV Awards Teen Pick Actress: Comedy Viiden tähden merielämää 2010 Body Peace Award Outstanding Advocate Viiden tähden merielämää 2010 Jetix Awards Best Television Star Viiden tähden merielämää 2010 Poptastic Awards TV Actress Viiden tähden merielämää 2010 Nickelodeon UK Kids' Choice Awards Best Television Actress Viiden tähden merielämää 2010 Italy Kids Choice Awards Favorite TV Star Viiden tähden merielämää 2010 Italy Kids Choice Awards Favorite International Star Viiden tähden merielämää 2011 Young Artist Award Best Performance in a TV Movie, Miniseries or Special Leading or Supporting Young Actress 16 Wishes 2012 Popstar Awards TV Actress Jessie 2012 Popstar Awards Female Style Idol 2012 Teen Icon Awards "Iconic Heart" 2014 Nickelodeon Kids’ Choice Favorite TV Actress Jessie 2014 Teen Choice Choice TV Actress: Comedy Jessie 2015 Nickelodeon Kids’ Choice Favorite TV Actress Jessie == Lähteet == == Aiheesta muualla == * Virallinen kotisivu * * * Fansdryan Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset laulajat Luokka:Vuonna 1993 syntyneet Luokka:Elävät henkilöt